google/wiki40b huggingface dataset:
Elastin

Elastin ialah sejenis protein yang berkeanjalan tinggi dalam tisu penghubung yang membolehkan banyak tisu bandan kembali kepada bentuk dan kedudukan asal selepas meregang atau mengecut, seperti apabila dicubit atau dijolok. Ia juga merupakan tisu menampung beban yang penting dalam badan haiwan vertebrata di mana ia digunakan di mana tenaga mekanikal haiwan tersebut akan disimpan. Elastin dikodkan oleh gen ELN .

Komposisi

Gentian elastin badan terbentuk daripada penggabungan elastin amorfik dan fibrilin. Kedua-dua komponen ini dihasilkan daripada beberapa asid amino yang lebih kecil seperti glisina, valina, alanina dan prolina. Jumlah kandungan elastin ini menjangkau dari 58 hingga 75% berat pembuluh arteri tanpa lemak dalam arteri anjing biasa.
Genom mamalia hanya mempunyai satu gen untuk tropoelastin iaitu ELN. Gen ELN manusia terdiir daripada segemen berukuran 45 kb segment pada kromosom 7 dan mempunyai 34 ekson yang berselang-selikan hampir 700 intron, dengan eksonnya yang pertama bertindak sebagai suatu peptida isyarat yang menegarahkan penyetempatan luaran sel. Bilangan intron yang banyak menunjukkan bahawa proses gabungan semula genetik boleh menyumbang kepada ketidakstabilan gen lalu membawa kepada penyakit tertentu seperti SVAS. Penglahiran mRNA tropoelastin dikawal atur secara ketatnya oleh lapan tapak mula transkripsi yang berbeza.
Paya Embik

Poskod

Poskod yang digunakan di Paya Embik adalah 39264. Terdapat 28 buah desa di dalam daerah kecamatan Lebong Utara.
Argon fluorohidrida

Penemuan

Penghargaan bagi penemuan sebatian argon pertama ini diberikan kepada sekumpulan ahli sains Finland yang diketuai oleh Markku Räsänen. Pada 24 Ogos 2000, mereka mengumumkan penemuan argon fluorohidrida mereka di dalam jurnal Nature.

Sintesis

Sebatian ini telah dihasilkan dengan mencampurkan argon dan hidrogen fluorida di atas permukaan sesium iodida pada suhu 8 K (-265 °C). Campuran ini kemudiannya didedahkan kepada sinaran ultraungu. Ini menyebabkan gas-gas ini bergabung.
Spektrum inframerah campuran gas ini menunjukkan yang ia memang mempunyai ikatan kimia, walaupun ia sangat lemah. Oleh itu, sebatian ini adalah argon fluorohidrida dan bukannya sejenis supermolekul atau campuran argon dan hidrogen fluorida. Ikatan kimianya stabil hanya apabila bahan ini dikekalkan dalam suhu di bawah 17 K (-256 °C). Apabila ia dipanaskan, ia mereput dan membentuk argon dan hidrogen fluorida.
Thirupuvanam, Sivaganga

Demografik 2001

Menurut bancian India pada tahun 2001, Thirupuvanam memiliki bilangan penduduk seramai 21,435. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Thirupuvanam memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Saelices de la Sal

Saelices de la Sal merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Hirschthal, Jerman

Hirschthal merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Demokrasi Kristian

Demokrasi Kristian adalah ideologi politik yang muncul sejak abad ke-sembilan belas di bawah pengaruh ajaran sosial Katolik, serta Neo-Calvinisme di Eropah. Para penyokong demokrasi jenis ini berpegang kuat kepada prinsip-prinsip pasaran sosial dan fahaman campur tangan. Ia merupakan gabungan idea demokratik moden dan nilai-nilai agama Kristian tradisional, menggabungkan ajaran sosial bawaan mazhab Katolik, Lutheran, Direformasi, dan Pentekost. Selepas Perang Dunia II, gerakan-gerakan Protestan dan Katolik masing-masing memainkan peranan membentuk fahaman demokrasi ini.
Cinta Roller Coaster

Sinopsis

Berkisar tentang percintaan Syakir(Syazwan Zulkifly) dan Ziany (Puteri Aishah) yang berputik sejak di bangku sekolah lagi. Kisah mereka begitu manis dan mendapat restu kedua-dua orang tua mereka. Ziany merupakan anak yatim piatu yang dijaga oleh neneknya. Manakala Shakir pula merupakan anak tunggal yang berasal daripada sebuah keluarga yang penyayang.
Perjalanan percintaan mereka dipenuhi dengan kegembiraan sehingga ke jinjang pelamin. Syakir dan Ziany berkahwin pada usia muda. Pasangan suami isteri muda ini melalui pelbagai suka duka hidup berumah tangga selepas berkahwin sejurus tamatnya peperiksaan Sijil Pelajaran Malaysia (SPM)
Kedua mereka mendapat tawaran belajar ke sebuah universiti tempatan yang sama. Segala kemanisan percintaan mereka berubah menjadi pahit apabila Ziany mula hamil. Oleh kerana tertekan dengan keadaannya yang sering loya, Ziany sering tidak hadir ke kuliah. Tambahan pula Ziany menghidap satu alahan yang teruk ketika hamil itu. Malahan perangai Ziany juga mula dingin terhadap Shakir dan mula berpaling kepada rakan sekelas Shakir, Muzzamil yang jauh lebih kacak. Akhirnya mereka dikurniakan seorang anak perempuan bernama Zara.
Accel World

Plot

Pada tahun 2046, manusia telah berhasil menciptakan sebuah alat yang bernama Neuro-Linker. Sebuah alat yang dapat digunakan untuk mengakses virtual network.
Suatu hari, teradapat seorang murid Sekolah Menengah yang bernama Arita Haruyuki bertemu dengan Kuroyukihime (nama asal tidak diketahui). Kuroyukihime memperkenalkan sebuah program yang bernama Brain Burst. Di mana program yang ini dapat "accelerate" otak manusia untuk area di sekitarnya. Setiap kali manusia melakukan "accelerate" mereka memerlukan poin yang didapatkan dengan cara mengalahkan pengguna Brain Burst yang lain virtual melalui program pertarungan reality massive multiplayer online (VRMMO).Setiap kali melakukan pertarungan, mereka memiliki avatar sendiri yang dinamakan Duel Avatar. Setelah mendapatkan program Brain Burst, Haruyuki berniat untuk membantu Kuroyukihime untuk mencapai level 10 Burst Linker.
Cijulang, Cihaurbeuti

Poskod

Poskod yang digunakan di Cijulang adalah 46262. Terdapat 11 buah desa di dalam daerah kecamatan Cihaurbeuti.
Asmazarith bin Ismail

Kerjaya nyanyian

Beliau merupakan bekas vokalis Kumpulan Mega dari tahun 1988 sehinggalah posisi beliau sebagai vokalis diambil alih oleh Rahmad Mega pada tahun 1991. Setelah beliau berundur dari Kumpulan Mega, beliau pernah menghasilkan dua buah album solo, yang pertama berjudul Eva pada tahun 1992 dan yang kedua berjudul Sejuta Rahmat pada tahun 1999. Selepas itu beliau tidak lagi aktif menyanyi.
Namun pada tahun 2007, beliau telah diundang oleh orang yang menggantikan tempatnya dalam Mega pada tahun 1991 iaitu Rahmad untuk membuat persembahan ketika Kumpulan Mega mengadakan konsert 'live' di Planet Hollywood bersama Kumpulan Fotograf.
Kompilasi Kajian Kes Konservasi Artifak

Ringkasan

Buku ini membincangan mengenai usaha dan cara konservasi artifak-artifak yang terdapat di Malaysia.
Burung Belatuk Merah

Ciri-ciri

Burung Belatuk Merah ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Belatuk Merah adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Belatuk Merah tidak bergigi.

Pembiakan

Burung Belatuk Merah membiak dengan bertelur. Telur Burung Belatuk Merah bercangkerang keras.
Heidenau, Lower Saxony

Heidenau merupakan sebuah munisipaliti terletak di daerah Harburg, Niedersachsen, Jerman.
Kampung Bukit Cengkuan

Poskod

Poskod yang digunakan di Kampung Bukit Cengkuan, Langkawi, Kedah adalah 07000.
Ubi buaya

Ubi buaya merupakan sejenis ubi yang boleh di makan.
Calasiao

Calasiao (Kalasyaw di bahasa Tagalog), merupakan sebuah perbandaran di wilayah Pangasinan, Filipina.
Ku Milikmu

Sinopsis

Mengisahkan Iqbal dan Soraya yang kedua-duanya mempunyai latar belakang dari keluarga yang berada. Mereka mula mengenali di antara satu sama lain melalui internet di mana Soraya yang menjadi anak Malaysia bermastautin di Amerika Syarikat menakala Iqbal pula berada di Malaysia.
Iqbal mengenali Soraya dengan nama Kirana kerana Soraya menggungkan nama samaran tersebut di dalam internet. Perhubungan jarak jauh mereka ini telah berlarutan selama dua tahun sehinggalah satu hari Soraya mahu pulang ke Malaysia untuk menguruskan cawangan syarikat milik familinya di samping ingin bertemu dengan Iqbal.
Iqbal terkenal dengan sikapnya yang sering berfoya-foya rasa teruja untuk bertemu Kirana buat pertama kalinya. Ketika berada di dalam kapal terbang dalam perjalanannya, Soraya terfikir untuk menguji sejauh manakah kejujuran Iqbal untuk mendapinginya bukan semata-mata kerana harta. Soraya menyuruh pembantu peribadinya yang bernama Anissa untuk menyamar menjadi dirinya untuk tempoh tiga bulan agar dirinya boleh melihat sendiri keikhlasan Iqbal. Anissa yang pada mulanya keberatan terpaksa akur dengan kehendak majikannya itu.
Setelah mengenali Kirana, ternyata Iqbal tidak menyukai sikap Kirana yang dianggapnya kasar dan tidak menepati ciri-ciri wanita pilihannya. Iqbal dapat merasakan pembantu Kirana iaitu Soraya lebih menarik dan bergaya. Setelah Iqbal mempertemukan Kirana dengan keluarganya, mereka mula berkenan dengan Kirana dan ingin mengambilnya sebagai menantu. Sebenarnya, bapa Iqbal iaitu Datuk Hussien mempunyai agenda tersembunyi untuk menjodohkan Kirana dengan Iqbal untuk kepentingannya perniagaan memandangkan bapa Kirana, Syed Muzaffar merupakan jutawan di Amerika Syarikat.
Iqbal mula berasa tersepit untuk meneruskan hubungan bersama Kirana memandangkan hatinya menafikan kewujudan Kirana namun desakan keluarganya membuatkannya dalam keliru. Manakala Soraya pula sudah mula memendam persaan terhadap Iqbal dan dalam pada masa yang sama Anissa juga sudah mula menyukai keperibadian Iqbal.

Penerbitan

Drama Ku Milikmu diperkenalkan kepada umum dalam sebuah sidang media di Hotel May Tower, Jalan Munshi Abdullah, Kuala Lumpur pada 29 Julai 2008, setelah menjalani penggambaran di Kuala Lumpur, Putrajaya dan Shah Alam. Menurut pengurus besar kumpulan pengurusan jenama TV3, Nurul Aini Abu Bakar yang hadir di situ, "Melihatkan olahan skrip dan jalan ceritanya, pihak TV3 percaya ‘Ku Milikmu’ merupakan sebuah lagi drama terbaik yang dinanti-nantikan oleh penonton setia slot Lestary. Sejajar dengan perkembangan teknologi masa kini, ‘Ku Milikmu’ mengetengahkan cerita di zaman globalisasi dan penggunaan internet yang berleluasa pada masa kini. Malah tidak kurang ada pasangan bertemu jodoh melalui perkenalan di alam siber. Cerita ini juga memaparkan unsur-unsur positif yang boleh diteladani seperti persahabatan, kejujuran, erti kemanusian dan nilai moral sesama insan."
Lenjan

Plot

Amir usahawan yang berjaya dan telah berkahwin dengan Zita. Setelah berkahwin hidup mereka bahagia. Sifat keperibadian Zita membuat Amir mengenal erti kasih sayang. Zarin, seorang pembunuh dan perogol yang menggunakan ketampanan dan keramahannya untuk memerangkap mangsanya, kemudian membunuh mereka dengan kejam tanpa belas. Ketika Amir dan Zita bercuti di hutan, mereka telah menyelamatkan Zarin tanpa mengesyaki niat jahat Zarin. Zita pula tidak begitu selesa dengan kehadiran Zarin. Amir telah mengetahui niat Zarin dan telah melarikan diri bersama Zita. Namun Zarin dapat menjejaki mereka lalu bergelut dengan Amir. Nasib tidak menyebelahi Amir, akibatnya Amir tewas di tangan Zarin. Adakah Zita dapat menyelamatkan dirinya dan membalas dendam terhadap apa yang berlaku ke atas suaminya Amir?

Keluaran

Lenjan ditayangkan di pawagam seluruh negara pada 2 Julai 1998. A. Wahab Hamzah dari Utusan Malaysia berkata Lenjan membuktikan kehebatan Ismail selaku pengarah yang perlu diberi perhatian. Ia juga diiklankan sebagai sebuah filem saspens yang menghiburkan.
Gaung (BoBoiBoy)

Musim 1, Episod 9

Dalam Musim 1, Episod 9 apabila Adu Du dan Probe mencuba untuk melepaskan dari Buih Mimpi, Probe meletup buih tetapi dia tidak tahu bahawa mereka berada di puncak gaung, setelah itu mereka jatuh ke atasnya.
Sudaji

Poskod

Poskod yang digunakan di Sudaji adalah 81171. Terdapat 13 buah desa/kelurahan di dalam daerah Sawan.

Penduduk

Menurut bancian Indonesia pada tahun 2009, Sudaji memiliki bilangan penduduk seramai 8,402.
Kelayakan Kejohanan Futsal AFC 2014

Sistem

Dua puluh empat pasukan yang berdaftar dalam aksi kelayakan untuk 12 tempat di pusingan akhir. Juara bertahan Jepun, naib juara Thailand, Tempat ketiga Iran dan edisi tuan rumah 2014 iatu Vietnam mempunyai kemasukan secara automatik ke kejohanan tersebut.

Tiga pasukan teratas daripada setiap zon akan layak ke Kejohanan Futsal AFC 2014.

ASEAN

Perlawanan dimainkan di Thailand dari 19 Oktober hingga 27 Oktober 2013.

Semua masa adalah mengikut masa Thailand UTC+7.
Karang Berahi

Poskod

Poskod yang digunakan di Karang Berahi/Birahi adalah 37352. Terdapat 15 buah desa di dalam daerah kecamatan Pamenang.
Kalety

Kalety merupakan sebuah bandar yang terletak di wilayah Silesia, Poland.
Laranganjambe

Poskod

Poskod yang digunakan di Laranganjambe adalah 45274. Terdapat buah desa di dalam daerah kecamatan Kertasemaya.
Sungai Kerjan

Poskod

Poskod yang digunakan di Sungai Kerjan adalah 37211. Terdapat 4 buah desa di dalam daerah kecamatan Bungo Dani.
Silly-en-Gouffern

Silly-en-Gouffern ialah sebuah komun di jabatan Orne di barat-laut Perancis.
Karang Dapo Bawah

Poskod

Poskod yang digunakan di Karang Dapo Bawah adalah 39262. Terdapat 16 buah desa di dalam daerah kecamatan Lebong Selatan.
4 Ramadan

4 Ramadan merupakan hari ke-244 dalam kalendar Hijriah.
Fala Chen

Pendidikan

Fala dilahirkan di Chengdu, Republik Rakyat China pada 1982. Dia datang ke Amerika Syarikat ketika berusia 15 pada 1997. Dia menghadiri Universiti Emory di Georgia, USA di mana dia mengambil bidang Marketing and International business, minor dalam Jepun. Ketika tahun pertama di kolej, dia mula menyertai pertandingan ratu cantik. Dia tamat dari Goizueta Business School of Emory University dengan ijazah BBA pada May, 2005.

Kerjaya

Selepas satu jangka masa di New York, dia kembali ke Hong Kong dan menyertai TVB. Dia bermula dalam satu siri TVB Forensic Heroes, di mana dia berlakon sebagai pembunuh yang tidak sengaja membunuh seseorang.
Sari Pulau

Poskod

Poskod yang digunakan di Sari Pulau adalah 39183. Terdapat 19 buah desa di dalam daerah kecamatan Sindang Beliti Ilir.
Compiere

Compiere merupakan perisian sumber terbuka untuk Industri Kecil dan Sederhana (IKS) dalam sektor pengedaran dan perkhidmatan.
Serrières-en-Chautagne

Serrières-en-Chautagne ialah sebuah komun di jabatan Savoie di bahagian Rhône-Alpes, tenggara Perancis.
Bragny-sur-Saône

Bragny-sur-Saône ialah komun di jabatan Saône-et-Loire dan di kawasan Bourgogne di timur Perancis.
My Sweet Lavender

Sinopsis

Mengisahkan Laila, seorang wanita berusia 25 tahun bertugas sebagai pegawai insurans dan sedang mencipta nama dalam industri ini. Beliau mempunyai seorang kekasih bernama Danish, anak kepada Datuk Azman, seorang tokoh korporat yang terkenal.
Walaupun sedang dilanda percintaan, Danish juga dikaitkan dengan seorang ahli perniagaan bernama Sara hinggakan ada masanya membuatkan Laila tidak selesa dengan situasi ini.
Sara pandai mengambil hati Danish khasnya ibu Danish yang bernama Datin Salmah. Bagi Datin Salmah, Sara adalah calon menantu yang paling sesuai walaupun suaminya, Datuk Azman meragui keihkhlasan hati Sara. Bagi Datuk Azman, Sara mungkin mempunyai agenda yang lebih besar dan menggunakan Danish untuk mencapai impiannya.
Khabar angin yang bertiup kencang tentang hubungan Sara dan Danish menyebabkan Laila berasa tertekan. Untuk menghilangkan stress,Laila ingin mencari kedamaian seketika dengan bertugas selama tiga hari di Kuala Pilah. Dalam perjalanan ke sana, Laila terlibat dalam kemalangan dan menyebabkan kematian seorang wanita yang bernama Kalsom. Tragedi ini telah mengubah kehidupannya.
Dua minggu berlalu dan Laila sedar dengan disahkan dia hilang ingatan. Apabila bertanya, dia mendengar suara seorang lelaki mengatakan bahawa Laila isterinya dan ibu kepada tiga orang anaknya yang bernama Aishah, 17 tahun, Muhammad 10 tahun dan Yusof 7 tahun. Apakah reaksi Laila?
Tonton Drama My Sweet Lavendar di Dramasyok
Savate

Sejarah

Catatan asal mengenai sukan ini mula ditemui pada awal abad ke-19 jauh selepas pencatatan terhadap sukan tinju dilakukan pada abad ke-18. Menurut sejarawan Jean-François Loudcher, savate merupakan hasil perkembangan penggabungan gerakan tempur bagi tujuan mempertahankan diri atau berperang tanding paling banyak tertumpu di kawasan utara Perancis dan Paris sambil juga berikutan tarikan semula minat umum terhadap senaman fizikal.
Jurusan tempur ini mula dijadikan suatu sukan moden hasil dua tokoh utama: Michel "le Pisseux" Casseux (1794–1869) yang membuka sebuah sekolah mengkhusus seni ini sambil menetapkan peraturan tertentu untuk sukan ini (misalnya larangan mencengkam, menjolok dan menanduk) pada tahun 1825 dan pelajarnya Charles Lecour (1808–1894) menerapkan unsur tinju dalam sukan tersebut hasil penelitiannya terhadap suatu pertarungan tinju oleh dua orang peninju Inggeris tahun 1838.

Kelengkapan

Sepertimana yang diterangkan mengenai asal-usul savate, sukan ini diutamakan pada pemakaian kasut khas; kasut ini berhujung getah keras yang membolehkan tendangan menggunakan semua bahagian kaki. Sarung tangan tinju jenis berlapik atau tidak lapik juga akan disarungkan.
Peserta dalam pertandingan utama akan memakai suatu kelengkapan tertentu iaitu intégrale [in-tĕ-gral] terdiri daripada sepasang singlet dan seluar panjang khas.

Teknik tempuran

Seni ini dicirikan oleh pengunaan tendangan dan pukulan yang khusus menangkis lawan:
Aleksandar Mitrović

Kerjaya awal

Mitrovic telah dilahirkan di Smederevo, Mitrović kemudian ke Partizan pada usia 11 tahun dan mengikuti kelab remaja bersama Partizan. Beliau telah membuat debut bersama pasukan senior Partizan ketika menentang Teleoptik dalam musim 2011–12, dengan menjaringkan tujuh gol dalam 25 perlawanan.

Partizan

Pada 27 Jun 2012, Mitrović bersama dua rakan di Teleoptik menandatangani kontrak profesional bersama Partizan selama empat tahun. Beliau membuat debut rasmi untuk Partizan dalam perlawanan pusingan kedua kelayakan Liga Juara-Juara Eropah menentang kelab Malta, Valletta. Beliau telah menjaringkan gol pertamanya sembilan minit selepas memasuki padang sebagai pemain gantian. Pada 26 Ogos 2013, beliau menjaringkan gol liga pertamanya di Liga Super Serbia] ketika menentang Jagodina. Pada 17 November 2012, Mitrović menjaringkan gol pembukaan buat pertama kali dalam "derby Eternal", di mana Partizan tewas 3-2. Dalam penghujung musim debutnya untuk Partizan, Mitrović menjadi penjaring terbanyak Partizan dalam semua kejohanan dengan 15 gol dalam 36 penampilan. Beliau juga telah dimasukkan dalam pilihan "Pasukan Liga Super Jelen", yang merujuk kepada beberapa pemain yang melakukan aksi terbaik, temasuk ke dalam pasukan itu. Portal sukan Serbia, Mozzart Sport telah menilai Mitrović tempat ke-3 daripada 25 pemain terbaik liga kebangsaan pada musim itu.

Anderlecht

Pada 12 Ogos 2013, selepas ditimpa banyak spekulasi, laman web rasmi Partizan mengatakan Mitrović telah dijual ke Anderlecht dan beliau akan menyertai kelab Belgium itu pada 30 Ogos 2013, di bawah permintaan pemain dan keluarganya. Bayaran pemindahan itu sebanyak €5 juta, di mana pemindahan itu dicatatkan bahawa bayaran paling mahal dalam rekod Anderlecht. Pada 1 September 2013, Mitrović melakukan dua hantaran dalam debut untuk Anderlecht selepas memasuki padang sebagai pemain gantian menentang Zulte Waregem dalam perlawanan liga.
Pada 5 November 2014, Mitrovic menyelamatkan Anderlecht daripada kekalahan apabila sempat menjaringkan gol pada masa kecederaan, dalam perlawanan keempat peringkat kumpulan menentang Arsenal. Anderlecht bangkit daripada ketinggalan 3-0, dan keputusan perlawanan itu seri, 3-3.
Diplomasi

Diplomasi ialah seni dan amalan mengendalikan rundingan di antara wakil kumpulan-kumpulan atau negara-negara. Istilah ini sering merujuk kepada amalan diplomasi antarabangsa, iaitu pengendalian perhubungan antara negara mahupun organisasi melalui rundingan di antara para diplomat profesional berkenaan isu-isu seperti perdamaian, perdagangan, peperangan, ekonomi dan budaya. Perjanjian-perjanjian antarabangsa selalunya dirundingkan oleh para diplomat sebelum dipersetujui oleh pembesar-pembesar negara.
Istilah diplomasi berasal daripada perkataan Greek diploma (yang bermaksud dilipat dua). Sewaktu zaman Yunani Purba, sebuah diploma ialah sijil yang menyatakan tamatnya pengajian dan lazimnya dilipat dua. Ketika empayar Rom purba pula, kata diploma digunakan untuk menerangkan dokumen rasmi perjalanan seperti pasport dan juga pelepasan untuk menggunakan jalan-jalan empayar, yang dicop ke atas dua buah piring logam. Kemudiannya, pengertiannya diluaskan untuk meliputi dokumen rasmi lain termasuk perjanjian-perjanjian dengan puak-puak asing. Sekitar 1700-an, orang-orang Perancis memanggil badan yang dianggotai pegawai-pegawai yang dihantar sebagai perwakilan di negara-negara asing sebagai le corps diplomatique. Istilah ini seterusnya diperkenalkan ke dalam bahasa Inggeris oleh Edward Burke pada tahun 1796 berdasarkan perkataan Perancis diplomatie.
Huruf

Huruf (Tulisan Jawi: حروف)ialah unsur dalam sesebuah sistem tulisan abjad. Setiap huruf dalam bahasa bertulis lazimnya dikaitkan dengan satu fonem (bunyi) dalam bahasa lisan yang bersamaan. Aksara-aksara dalam tulisan awal lebih baik dipanggil silabogram (yang melambangkan suku kata) atau logogram (yang melambangkan perkataan atau ungkapan). Beginilah konsep penulisan mampu menjadi antara ciptaan terhebat dalam sejarah peradaban manusia (Robinson 2003), dan demikianlah kesan huruf dan abjad terhadap masyarakat. Huruf membolehkan manusia saling berhubung melalui surat-menyurat di merata dunia.

Sejarah

Ciptaan huruf-haruf ini dimulakan oleh tulisan Semitik Barat yang muncul di rantau Kanaan sekitar 1000 SM.

Pelbagai tulisan

Abjad-abjad dan huruf-huruf individu berikutnya dibincangkan dalam rencana masing-masing:
Abjad Arab: (kanan ke kiri) [[Alif|ﺍ]], [[Ba (huruf Arab)|ﺏ]], [[Ta (ت)|ﺕ]], [[Ṯa|ﺙ]], [[Jim (huruf Arab)|ﺝ]], [[Ha (ح)|ﺡ]], [[Kha|ﺥ]], [[Dal|ﺩ]], [[Zal|ﺫ]], [[Ra (huruf Arab)|ﺭ]], [[Zai|ﺯ]], [[Sin (huruf Arab)|ﺱ]], [[Syin (huruf Arab)|ﺵ]], [[Sad|ﺹ]], [[Dad|ﺽ]], [[Ta (ط)|ﻁ]], [[Ẓa|ﻅ]], [[Ain|ﻉ]], [[Ghain|ﻍ]], [[Fa (huruf Arab)|ﻑ]], [[Qaf|ﻕ]], [[Kaf (huruf Arab)|ﻙ]], [[Lam|ﻝ]], [[Mim|ﻡ]], [[Nun|ﻥ]], [[Ha (ه)|هـ]], [[Wau (huruf Arab)|ﻭ]], [[Ya (huruf Arab)|ﻱ]].
Abjad Cyril: А, Б, В, Г, Ґ, Д, Е, Є, Ж, З, И, І, Ї, Й, К, Л, М, Н, О, П, Р, С, Т, У, Ф, Х, Ц, Ч, Ш, Щ, Ю, Я, Ъ, Ь, Ђ, Љ, Њ, Ћ, Џ.
Abjad Yunani: Α, Β, Γ, Δ, Ε, Ζ, Η, Θ, Ι, Κ, Λ, Μ, Ν, Ξ, Ο, Π, Ρ, Σ, Τ, Υ, Φ, Χ, Ψ, Ω.
Abjad Ibrani: (kanan ke kiri) א, ב, ג, ד, ה, ו, ז, ח, ט, י, כ, ל, מ, נ, ס, ע, פ, צ, ק, ר, ש, ת.
Abjad Rumi: A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Y, Z.

Huruf besar dan kecil

Sesetengah sistem penulisan memiliki dua bentuk utama bagi setiap huruf: bentuk huruf besar (juga dikenali sebagai capital atau majuscule) dan bentuk huruf kecil.  Bentuk huruf besar dan kecil mewakili bunyi yang sama, tetapi memainkan funsi berlainan dalam penulisan. Huruf besar paling biasa digunakan pada permulaan ayat, sebagai huruf pertama, dan sebagai huruf pertama bagi nama sempurna, atau dalam inskripsi atau judul. Ia mungkin juga memainkan peranan fungsi lain, seperti dalam bahasa Jerman di mana kesemua kata nama bermula dengan huruf besar. Sistem penulisan Jawi pula tidak membezakan antara keduanya.

Rupa huruf dan fon

Satu huruf boleh dicetak dalam sejumlah saiz yang berbeza atau bentuk, bergantung pada jenis rupa huruf. Satu rupa huruf merupakan set bentuk stail tetap tunggal bagi huruf (atau glif). Rupa huruf tertentu mungkin menukar bentuk piwaian huruf, mungkin memberikannya gaya optik berlainan, atau mungkin condong atau menghiasi bentuk mereka. Sesuatu fon adalah lebih khusus berbanding rupa huruf, kerana ia turut menetapkan saiz huruf selain bentuknya.
Joseph Priestley

Joseph Priestley (13 Mac 1733–8 Februari 1804) telah menjumpai unsur oksigen selepas seorang ahli farmasi Sweden yang bernama Karl Wilhelm Scheele pada tahun 1771. Joseph Priestley bagaimanapun telah menengahkan jumpaannya sehingga oksigen diberikan nama oleh Antoine Laurent Lavoisier pada tahun 1774.